মিশা সওদাগর

শহীদ হাসান মিশা (মিশা সওদাগর নামেই অধিক পরিচিত; জন্ম: ৪ জানুয়ারি ১৯৬৬) হচ্ছেন একজন বাংলাদেশী চলচ্চিত্র অভিনেতা। তিনি বর্তমানে বাংলাদেশ চলচ্চিত্র শিল্পী সমিতির সভাপতি হিসেবে দায়িত্ব পালন করছেন। ২০২০ সাল পর্যন্ত, তিনি ৯৫০টি চলচ্চিত্রে অভিনয় করেছেন। সাধারণত চলচ্চিত্রে তিনি খলনায়ক হিসাবে অভিনয় করে থাকেন। বস নাম্বার ওয়ান (২০১১), অল্প অল্প প্রেমের গল্প (২০১৪) এবং বীর (২০২০) ছবিতে তার ভূমিকার জন্য তিনি ৩ বার বাংলাদেশ জাতীয় চলচ্চিত্র পুরস্কার জিতেছেন। মিশা সওদাগর ১৯৬৬ সালের ৪ জানুয়ারি পুরান ঢাকার সাতরোজায় আবুল হাসান রোডে একটি সম্ভ্রান্ত মুসলিম পরিবারে শাহীদ হাসান হিসাবে জন্মগ্রহণ করেন। তার বাবার নাম ওসমান গনি ও মায়ের নাম বিলকিস রাশিদা। তিন ভাই ও দুই বোনের মধ্যে মিশা চতুর্থতম। তার দাদার নাম জুম্মন সওদাগর। মিশার স্ত্রীর নাম মিতা, এই দম্পতির দুই ছেলে সন্তান রয়েছে, বড় ছেলে হাসান মোহাম্মদ ওয়ালিদ ও ছোট ছেলে ওয়াইজ করণী। ১৯৯৩ সালে ৫ ডিসেম্বর জোবায়দা রব্বানী মিতার সাথে বিবাহ বন্ধনে আবদ্ধ হন। স্ত্রীর মিতা নামের ‘মি’ এবং নিজের নামের ‘শা’ একসঙ্গে করে নিজের নাম রাখেন মিশা। দাদার নামের থেকে সওদাগর উপাধি নিয়ে নিজের পুরো নামকরণ করেন মিশা সওদাগর। মিশা ১৯৮৬ সালে বাংলাদেশ চলচ্চিত্র উন্নয়ন সংস্থা (এফডিসি) আয়োজিত নতুন মুখ কার্যক্রমে নির্বাচিত হন। ১৯৯০ সালে ছটকু আহমেদ পরিচালিত চেতনা ও অমরসঙ্গী চলচ্চিত্র দুটিতে নায়ক হিসেবে অভিনয় করেন তিনি, কিন্তু দুটি চলচ্চিত্রেই সাফল্যের দেখা পাননি। পরবর্তীতে বিভিন্ন পরিচালক তাকে খলচরিত্রে অভিনয়ের পরামর্শ দেন। তমিজ উদ্দিন রিজভী পরিচালিত আশা ভালবাসা চলচ্চিত্রের মাধ্যমে প্রথম খলনায়ক চরিত্রে অভিনয় করেন। যাচ্ছে ভালবাসা (১৯৯৪) তার খলনায়ক হিসেবে অভিনয় করা মুক্তিপ্রাপ্ত প্রথম চলচ্চিত্র। ২০১১ সালের ২০শে মে অনুষ্ঠিত চলচ্চিত্র শিল্পী সমিতির নির্বাচনে তিনি সাধারণ সম্পাদক নির্বাচিত হন। ২০১৩ সালে তাকে ফাগুন অডিও ভিশনের বিশেষ অনুষ্ঠান পাঁচফোড়ন-এর সঞ্চালক হিসেবে দেখা যায়। পূর্বে তিনি ফাগুন অডিও ভিশনের ইত্যাদি অনুষ্ঠানে অংশগ্রহণ করেছিলেন। এছাড়া একই বছর তিনি মাহফুজ আহমেদের পরিচালনায় আমাদের ছোট নদী চলে বাঁকে বাঁকে নাটকে অভিনয় করেন। নাটকে অভিনয় প্রসঙ্গে মিশা বলেন, "আমার কাছে প্রচুর নাটকের প্রস্তাব আসে। কিন্তু আমি নাটকে কাজ করি না। এই নাটকে অভিনয় করতে রাজি হয়েছি মাহফুজ আহমেদের অনুরোধের কারণেই।" প্রসঙ্গত, মিশা অভিনীত প্রথম টেলিভিশন নাটক হল একুশে টেলিভিশনে প্রচারিত জুয়েল মাহমুদের ললিতা। মিশা ২০১৯ সালে বাংলাদেশ চলচ্চিত্র শিল্পী সমিতির নির্বাচনে টানা দ্বিতীয়বারের মতো সভাপতি পদে নির্বাচিত হন। ২০২৪ সালে বাংলাদেশ চলচ্চিত্র শিল্প সমিতির নির্বাচনে তিনি তৃতীয়বার সভাপতি পদে নির্বাচিত হন। "শুভ জন্মদিন মিশা সওদাগর"। এনটিভি। ২০২০-০১-০৪। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০১-০৪।  "মিশা সওদাগরের প্রিয় খাবার মোগলাই, ছেলের কাচ্চি বিরিয়ানি"। দৈনিক প্রথম আলো। ১৮ ফেব্রুয়ারি ২০১৫। ১৬ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৯।  "ব্যর্থ নায়ক, সফল ভিলেন"। দৈনিক কালের কণ্ঠ। ৪ জানুয়ারি ২০১৯। ২১ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৯।  "নায়কে ব্যর্থতায় জন্ম ভিলেন মিশার"। ঢাকা টাইমস। ২০১৮-০১-০৪। ২০১৯-১০-০৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০৭।  "মিশা সওদাগরের জন্মদিন"। banglanews24.com। ২০২০-০১-০৪। ২০২৩-০৮-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-০৬।  Arts & Entertainment Desk (২০২২-০২-১৫)। "Winners of National Film Awards 2020 announced"। The Daily Star (ইংরেজি ভাষায়)। ২০২২-০২-২০ তারিখে মূল থেকে আর্কাইভ করা। সংগ্রহের তারিখ ২০২৩-১২-০৬।  "মিশার পাঁচমিশালি"। বাংলাদেশ প্রতিদিন। ২০১৩-০৭-১৫। ৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "মিশা সওদাগরের জন্মদিন"। banglanews24.com। ২০২০-০১-০৪ তারিখে মূল থেকে আর্কাইভ করা। সংগ্রহের তারিখ ২০২০-০১-০৪।  প্রতিবেদক, বিনোদন (২০২৩-১২-০৫)। "প্রেম, দাম্পত্য জীবন—স্ত্রী প্রসঙ্গে যা বললেন মিশা সওদাগর"। Prothomalo। সংগ্রহের তারিখ ২০২৩-১২-০৬।  "মিশা সওদাগরের জন্মদিন আজ"। জাগো নিউজ ২৪। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "মিশা সওদাগর অধ্যায়"। বাংলা মুভি ডেটাবেজ। ২০১৯-০১-০৪। ২০১৯-০৪-১৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০৭।  সাজু, শাহ আলম (৭ জানুয়ারি ২০১২)। "2011 In Movies"। দ্য ডেইলি স্টার। ১৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৯।  "সঞ্চালক মিশা সওদাগর"। দৈনিক প্রথম আলো। ৩ অক্টোবর ২০১৩। ১৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৯।  "ফের মিশা-জায়েদ জয়ী"। দৈনিক কালের কন্ঠ। ২৬ অক্টোবর ২০১৯। ২৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৯।  "চলচ্চিত্র শিল্পী সমিতির নির্বাচনে মিশা-ডিপজলের জয়জয়কার"। banglanews24.com। ২০২৪-০৪-২০। সংগ্রহের তারিখ ২০২৪-০৪-২০।  "জাতীয় চলচ্চিত্র পুরস্কার ২০১১ প্রদান : মুক্তিযুদ্ধভিত্তিক ও শিশুতোষ চলচ্চিত্র নির্মাণে প্রধানমন্ত্রীর আহ্বান"। দৈনিক মানবকণ্ঠ। ২৯ মে ২০১৪ তারিখে মূল থেকে আর্কাইভ করা। সংগ্রহের তারিখ ১২ জুন ২০১৯।  "'জাতীয় চলচ্চিত্র পুরস্কার ২০১৪' প্রদান আজ"। বাংলা ট্রিবিউন। ২০১৯-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৪।  Haq, Minam (২০১৯-০৪-০৭)। "BACHSAS celebrates golden jubilee"। The Daily Star (ইংরেজি ভাষায়)। ২০২৩-০৩-১৬ তারিখে মূল থেকে আর্কাইভ করা। সংগ্রহের তারিখ ২০২৩-১২-০৬।  Arts & Entertainment Desk (২০২২-০২-১৫)। "Winners of National Film Awards 2020 announced"। The Daily Star (ইংরেজি ভাষায়)। ২০২২-০২-২০ তারিখে মূল থেকে আর্কাইভ করা। সংগ্রহের তারিখ ২০২৩-১২-০৬।  উইকিমিডিয়া কমন্সে মিশা সওদাগর সংক্রান্ত মিডিয়া রয়েছে। ইন্টারনেট মুভি ডেটাবেজে মিশা সওদাগর (ইংরেজি) বাংলা মুভি ডেটাবেজে মিশা সওদাগর প্রবেশদ্বার:  বাংলা চলচ্চিত্র জীবনী বাংলাদেশ